Lietuvos seniūnijos

**Lietuvos seniūnijos** – antrasis pagal smulkumą (po seniūnaitijų) dabartinis administracinis-teritorinis vienetas Lietuvoje, įvestas pagal 1994 m. liepos 7 d. LR vietos savivaldos įstatymą. 2025 m. gruodžio 31 d. Lietuvoje iš viso buvo 534 seniūnijos – 533 nurodytos registruose, taip pat Šventosios seniūnija.

## Seniūnijos pagal savivaldybes
Seniūnijų skaičius atskirose savivaldybėse:

* Akmenės rajono savivaldybė – 6
* Alytaus rajono savivaldybė – 11
* Anykščių rajono savivaldybė – 10
* Birštono savivaldybė – 1
* Biržų rajono savivaldybė – 8
* Druskininkų savivaldybė – 2
* Elektrėnų savivaldybė – 8
* Ignalinos rajono savivaldybė – 12
* Jonavos rajono savivaldybė – 8
* Joniškio rajono savivaldybė – 10
* Jurbarko rajono savivaldybė – 12
* Kaišiadorių rajono savivaldybė – 11
* Kalvarijos savivaldybė – 4
* Kauno miesto savivaldybė – 9
* Kauno rajono savivaldybė – 25
* Kazlų Rūdos savivaldybė – 4
* Kėdainių rajono savivaldybė – 11
* Kelmės rajono savivaldybė – 11
* Klaipėdos rajono savivaldybė – 11
* Kretingos rajono savivaldybė – 9
* Kupiškio rajono savivaldybė – 6
* Lazdijų rajono savivaldybė – 11
* Marijampolės savivaldybė – 6
* Mažeikių rajono savivaldybė – 9
* Molėtų rajono savivaldybė – 11
* Pagėgių savivaldybė – 5
* Palangos miesto savivaldybė – 1
* Pakruojo rajono savivaldybė – 8
* Panevėžio rajono savivaldybė – 12
* Pasvalio rajono savivaldybė – 11
* Plungės rajono savivaldybė – 11
* Prienų rajono savivaldybė – 9
* Radviliškio rajono savivaldybė – 12
* Raseinių rajono savivaldybė – 12
* Rietavo savivaldybė – 5
* Rokiškio rajono savivaldybė – 10
* Šakių rajono savivaldybė – 14
* Šalčininkų rajono savivaldybė – 13
* Šiaulių miesto savivaldybė – 2
* Šiaulių rajono savivaldybė – 11
* Šilalės rajono savivaldybė – 14
* Šilutės rajono savivaldybė – 11
* Širvintų rajono savivaldybė – 9
* Skuodo rajono savivaldybė – 9
* Švenčionių rajono savivaldybė – 11
* Tauragės rajono savivaldybė – 8
* Telšių rajono savivaldybė – 11
* Trakų rajono savivaldybė – 8
* Ukmergės rajono savivaldybė – 12
* Utenos rajono savivaldybė – 10
* Varėnos rajono savivaldybė – 8
* Vilkaviškio rajono savivaldybė – 12
* Vilniaus miesto savivaldybė – 21
* Vilniaus rajono savivaldybė – 23
* Zarasų rajono savivaldybė – 5


## Istorija

XIV a. antroje pusėje, manoma, pagal gretimų valstybių pilių apygardų pavyzdį pradėta kurti Lietuvos Didžiosios Kunigaikštijos administracinės valdžios sistema – seniūnijos, žinomos, pvz., Paštuvos seniūnija (seniūnas Girdavas), Trakų seniūnija (seniūnas Pekstė), Veliuonos seniūnija (seniūnas Goštautas), Vilniaus seniūnija (seniūnas Dirsūnas). Dabartinėje etninėje Lietuvoje 1413 m. pagal Lenkijos karalystės pavyzdį įkurtos dvi vaivadijos – Vilniaus vaivadija ir Trakų vaivadija, jos iš esmės apėmė senųjų Vilniaus ir Trakų kunigaikštysčių teritoriją; Žemaitijos seniūnija, kuri apėmė apie 30 valsčių, pagal statusą prilyginta vaivadijai.

XX a. tarpukariu seniūnijos įteisintos 1919 m. kaip valsčiaus dalis (seniūnija dar vadinta ***šaltišyste***), kurioje gyvena apie 100 gyventojų. Užėjus sovietams seniūnijos reformuotos į apylinkes, 6–8 dešimtmečiais ne kartą stambintos. Tokių sustambintų apylinkių teritorijoje po Nepriklausomybės atgavimo ir sudarytos dabartinės seniūnijos, 1994–1995 m. tapusios administraciniu-teritoriniu vienetu, iš esmės atitinkančiu XX a. tarpukario valsčių. Jos įteisintos LR vietos savivaldos įstatymu 1994 m. liepos 7 d. 2008 m. rugsėjo 15 d. seniūnijose įteisintos seniūnaitijos.

## Valdymas

Seniūnijos vadovas – seniūnas, kuris yra valstybės tarnautojas, jį skiria ir atleidžia iš pareigų meras. Yra siūlymų pakeisti savivaldos rinkimų sistemą taip, kad vietos gyventojai galėtų turėti ne tik tiesiogiai rinktus savo atstovus Seime, bet ir savivaldybių tarybose; vietos bendruomenes įteisinti kaip seniūnijų bendruomenes, kurios rinktų bendruomenių seniūną ir bendruomenių tarybas. 2014 m. Seimo pirmininkė Irena Degutienė, seniūnams turėtų būti suteikta teisė ir finansinės sąlygos patiems tiesiogiai spręsti žemesnio lygmens vietos bendruomenių problemas.

Nuo 2008–2009 m. seniūnijose veikia seniūnaitijos, sudarytos savivaldybių sprendimais iš aptarnaujamos teritorijos gyvenamųjų vietovių ar jų dalių, joms vadovauja seniūnaičiai.

## Seniūnijų sąrašas

Žemiau pateikiamas visų Lietuvos seniūnijų sąrašas, nurodant jų priklausomybę, plotą 2025 m. Adresų registro duomenimis, taip pat gyventojų skaičių 2021 m. surašymo metu. Kadangi 2024 m. Marijampolės ir Zarasų rajono savivaldybių seniūnijos buvo reformuotos, jų gyventojai nurodomi pagal vėlesnius duomenis. Duomenys apie Šventosios seniūniją nacionaliniuose registruose nepateikti.

## Taip pat skaitykite
* Seniūnaitija
* Lietuvos savivaldybės

## Šaltiniai